**Līgums par projekta īstenošanu**

**Vispārīgie noteikumi**

1. **Termini un interpretācija**
   1. Līgumā lietoto terminu definīcijas:

**Atbalsta summa** – Speciālajos noteikumos noteiktā summa, kas sastāv no Klimata pārmaiņu finanšu instrumenta (turpmāk – KPFI) finansējuma, ko administrē Atbildīgā iestāde un Vides investīciju fonds un uz ko var pretendēt Finansējuma saņēmējs, ja tas ir īstenojis Projektu Līgumā noteiktajā kārtībā un termiņos un izmaksas ir veiktas Projekta īstenošanai saskaņā ar Projekta iesniegumā noteikto un ir attiecināmas. Speciālajos noteikumos noteiktais Atbalsta summas apjoms ir maksimāli izmaksājamais apjoms. KPFI finansējuma atbalsta intensitāte nepārsniedz Speciālajos noteikumos noteikto procentuālo apjomu no Attiecināmajām izmaksām;

**Atbildīgā iestāde** – Speciālajos noteikumos noteiktā Atbildīgā iestāde – Vides aizsardzības un reģionālās attīstības ministrija, kas saskaņā ar likumu „Par Latvijas Republikas dalību Kioto protokola elastīgajos mehānismos” ir KPFI budžeta programmas izpildītājs;

**Attiecināmās izmaksas** –konkursa īstenošanu regulējošajos Ministru kabineta noteikumos noteiktajiem kritērijiem un nosacījumiem atbilstošas izmaksas, kas ir norādītas Projekta iesniegumā un ir tieši saistītas ar Projekta mērķa un Projektā plānoto rezultātu sasniegšanu un kasSpeciālajos noteikumos noteiktajā procentuālajā apmērā tiek finansētas no KPFI līdzekļiem;

**Avanss** – Līgumā noteiktajā apjomā un kārtībā veikts Atbalsta summas avansa maksājums;

**Finansējuma saņēmējs** – Speciālajos noteikumos noteiktais Finansējuma saņēmējs, **kas nav valsts budžeta iestāde**;

**Konkursa īstenošanu regulējošie Ministru kabineta noteikumi** – Speciālajos noteikumos norādītie konkursa īstenošanu regulējošie Ministru kabineta noteikumi;

**KPFI** **finansējums** –KPFI līdzekļi, ko Atbildīgā iestāde saskaņā ar Projektu novirza Projekta ietvaros veikto izdevumu atmaksai;

**Līgums** – līgums par Projekta īstenošanu, kas sastāv noSpeciālajiem noteikumiem, Vispārīgajiem noteikumiem un pielikumiem;

**Maksājuma pieprasījums** – KPFI finansējuma pieprasījums – Līgumā noteiktajā kārtībā sagatavots un Vides investīciju fondā iesniegts dokumentu kopums, ar ko pieprasa Projekta ietvaros veikto izdevumu atmaksu;

**Neatbilstoši veiktie izdevumi** –izdevumi, kurus Atbildīgā iestāde vai Vides investīciju fonds Projekta īstenošanas laikā vai piecu gadu laikā pēc pēdējā KPFI finansējuma maksājuma veikšanas Finansējuma saņēmējam Projekta ietvaros ir atzinusi par tādiem, kas ir radušies pārkāpjot Līguma, Latvijas Republikas normatīvo tiesību aktu prasības, vai par kuriem Finansējuma saņēmējs nav iesniedzis finanšu līdzekļu izlietojumu apliecinošus dokumentus Līgumā noteiktajā kārtībā;

**Neattiecināmās izmaksas** – izmaksas, kas saskaņā ar KPFI vadību regulējošajiem normatīvajiem tiesību aktiem netiek finansētas no KPFI līdzekļiem vai Projektā nav norādītas kā Attiecināmās izmaksas. Par neattiecināmām izmaksām atzīstamas arī tās Projektā norādītās Attiecināmās izmaksas, kuras Atbildīgā iestāde vai Vides investīciju fonds Projekta īstenošanas laikā vai piecu gadu laikā pēc pēdējā KPFI finansējuma maksājuma veikšanas Finansējuma saņēmējam Projekta ietvaros ir atzinusi par tādām, kas konkursa īstenošanu regulējošajos Ministru kabineta noteikumos nav noteiktas kā Attiecināmās izmaksas;

**Projekta iesniegums** – normatīvajos tiesību aktos noteiktajā kārtībā apstiprināts Finansējuma saņēmēja Projekta iesniegums (aizpildīta Projekta iesnieguma veidlapa un tās pielikumi), kas ir Līguma pielikums un Līgumā noteiktajā kārtībā piešķir tiesības Finansējuma saņēmējam pretendēt uz KPFI finansējumu;

**Projekta budžeta kopsavilkums** ir noteikts Projekta iesnieguma 5.sadaļā;

**Projekta īstenošanas laika grafiks** ir noteikts Projekta iesnieguma 2.7.3.apakšpunktā;

**Projekta mērķis** ir noteikts Projekta iesnieguma 2.2.apakšpunktā;

**Projektā plānotie rezultāti** ir noteikti Projekta iesnieguma 2.9.apakšpunktā;

**Projekta pārskats** – Finansējuma saņēmēja Līgumā noteiktajā kārtībā sagatavoti un Vides investīciju fondā iesniegti pārskati par Projekta īstenošanas gaitu un Projekta rezultātu monitoringu;

**Projekta īstenošanas termiņš** – Speciālajos noteikumos noteiktais termiņš Projekta īstenošanai;

**Projekts** – Speciālajos noteikumos noteiktais Projekts;

**Puses** – Atbildīgā iestāde, Finansējuma saņēmējs un Vides investīciju fonds;

**Vides investīciju fonds** – SIA „Vides investīciju fonds”, kas saskaņā ar likumu „Par Latvijas Republikas dalību Kioto protokola elastīgajos mehānismos” pilda atsevišķas KPFI finansēto projektu īstenošanas uzraudzības un kontroles funkcijas.

* 1. Citi Līgumā lietotie termini atbilst KPFI vadību regulējošos normatīvajos tiesību aktos lietotajiem terminiem.
  2. Līgumā, izņemot, ja no konteksta izriet citādi:
     1. atsauce uz Līgumu, dokumentu vai normatīvo tiesību aktu ir uzskatāma par atsauci uz to Līguma, dokumenta vai normatīvā tiesību akta redakciju, kas ir spēkā brīdī, kad ir piemērojama vai izpildāma attiecīgā Līguma norma, kas atsaucas uz Līgumu, dokumentu vai normatīvo tiesību aktu;
     2. atsauce uz personu ietver atsauci arī uz tās tiesību un saistību pārņēmēju;
     3. vārdi un izteicieni, kas lietoti vienskaitlī, ietver arī daudzskaitli un otrādi;
     4. termiņi, kas aprēķināmi mēnešos vai dienās, sākas nākamajā dienā pēc datuma vai notikuma, kas nosaka to sākumu. Termiņam, kuru skaita mēnešos, pēdējā diena ir termiņa pēdējā mēneša attiecīgais datums. Ja termiņa pēdējā mēnesī nav attiecīgā datuma, termiņa pēdējā diena ir šā mēneša pēdējā diena. Ja termiņa pēdējā diena ir brīvdiena, termiņa pēdējā diena ir nākamā darba diena.

1. **Līguma priekšmets**

Līgums nosaka Projekta īstenošanas, uzraudzības un kontroles, kā arī Projekta rezultātu monitoringa kārtību, Atbalsta summu un nosacījumus tās saņemšanai.

1. **Projekta īstenošanas termiņš**
   1. Projekta īstenošana tiek uzsākta Līguma spēkā stāšanās dienā, ja Speciālajos noteikumos nav noteikts citādi.
   2. Projekts tiek īstenots saskaņā ar Projekta īstenošanas laika grafiku, Projektu pilnībā īstenojot Projekta īstenošanas termiņā, bet ne vēlāk kā līdz 2012.gada 1.novembrim.
2. **Pušu pienākumi un tiesības**
   1. **Finansējuma saņēmējam ir pienākums:**
      1. īstenot Projektu, ievērojot Projekta īstenošanas termiņu un nodrošinot Projekta mērķa un Projektā plānoto rezultātu sasniegšanu, tajā skaitā oglekļa dioksīda emisiju samazinājumu. Projekta īstenošanas rezultātā jānodrošina Projekta ietvaros izbūvētās, rekonstruētās vai renovētās ēkas atbilstība Konkursa īstenošanu regulējošo Ministru kabineta noteikumu 2.pielikumā noteiktajām prasībām;
      2. veikt Projekta īstenošanu saskaņā ar KPFI vadību regulējošo normatīvo tiesību aktu un Līguma noteikumiem;
      3. nodrošināt, ka zemesgabali (ja Projekta ietvaros paredzēta jaunbūve, ēkas rekonstrukcija vai renovācija), kuros ir plānots īstenot Projekta aktivitātes, ir Finansējuma saņēmēja īpašumā, valdījumā vai lietojumā vai par tiem Finansējuma saņēmējs ir noslēdzis ilgtermiņa nomas līgumu. Īpašumtiesības, valdījuma vai lietojuma tiesības ir nostiprinātas zemesgrāmatā, valdījuma vai lietojuma tiesības uz laiku vismaz līdz 2017.gada 1.novembrim;
      4. nodrošināt, ka Finansējuma saņēmēja īpašuma tiesības uz jaunbūvi (ja Projekta ietvaros paredzēta jaunbūve) tiek reģistrētas zemesgrāmatā ne vēlāk kā divu mēnešu laikā pēc ēkas pieņemšanas ekspluatācijā saskaņā ar būvniecību regulējošajiem normatīvajiem tiesību aktiem;
      5. nodrošināt, ka ēkas (ja Projekta ietvaros paredzēta ēkas rekonstrukcija vai renovācija), kurās ir plānots īstenot Projekta aktivitātes, ir Finansējuma saņēmēja īpašumā;
      6. neizmantot KPFI finansējumu Projektā nenorādītiem mērķiem, tajā skaitā, neizmantot saņemto Avansu depozīta noguldījumiem;
      7. iepirkumus, kas nepieciešami Projekta īstenošanai, veikt saskaņā ar iepirkumu regulējošajiem normatīvajiem tiesību aktiem, ievērojot ilgtspējīgas projektēšanas un būvniecības, kā arī “zaļā iepirkuma” principus;
      8. ievērot finanšu vadības ekonomiskuma un efektivitātes, kā arī kultūras pieminekļu aizsardzības prasības, ja ēka, kurā ir plānots īstenot Projekta aktivitātes, ir valsts aizsargājams kultūras piemineklis vai tā daļa;
      9. veikt maksājumus Projekta ietvaros noslēgto iepirkuma līgumu izpildītājiem saskaņā ar noslēgto iepirkuma līguma noteikumiem, ievērojot Projekta budžeta kopsavilkumā paredzētās iepirkuma līguma izmaksas;
      10. veikt un saņemt visus ar Projektu saistītos maksājumus Speciālajos noteikumos norādītajā Projekta kontā;
      11. Līgumā noteiktajā kārtībā iesniegt Vides investīciju fondam Projekta pārskatus;
      12. nodrošināt atsevišķu ieņēmumu un izdevumu grāmatvedības uzskaiti ar Projekta īstenošanu saistītajiem ieņēmumiem un izdevumiem, kas atbilst Latvijas Republikas normatīvo tiesību aktu prasībām un vispārpieņemtiem grāmatvedības kārtošanas standartiem, vai esošajā grāmatvedības sistēmā ieviest atsevišķus kontus vai subkontus, kas nodrošina no pārējās Finansējuma saņēmēja grāmatvedības uzskaites nodalīto grāmatvedības uzskaiti un pārskatu par Projekta īstenošanu, lai varētu precīzi noteikt visus Projekta finansējuma avotus (ieņēmumus) un izdevumus, kas saistīti ar Projektu un ir radušies Projekta īstenošanas laikā (nav piemērojams, ja Finansējuma saņēmējs ir fiziska persona);
      13. iekļaut Attiecināmās izmaksas kā amortizējamos ilgtermiņa ieguldījumus komersanta, pašvaldības vai tiešās vai pastarpinātās pārvaldes iestādes aktīvos, kuras uzskaitē atrodas ēka vai zemesgabals, kurā tiek īstenotas Projekta aktivitātes (nav piemērojams, ja Finansējuma saņēmējs ir fiziska persona);
      14. Projekta īstenošanas laikā un piecus gadus pēc pēdējā KPFI finansējuma maksājuma veikšanas Finansējuma saņēmējam Projekta ietvaros:
          1. nodrošināt Projekta un tā rezultātu atbilstību konkursa īstenošanu regulējošajos Ministru kabineta noteikumos noteiktajiem nosacījumiem KPFI finansējuma piešķiršanai, kā arī specifiskajiem nosacījumiem attiecībā uz attiecīgām atbalstāmajām aktivitātēm vai Finansējuma saņēmēju loku;
          2. izmantot Projekta rezultātus tikai Projektā paredzētajiem mērķiem;
          3. nodrošināt, ka Projekta ietvaros iepirktās vai radītās vērtības (iegādātās un uzstādītās iekārtas, kā arī izbūvētās, rekonstruētās un renovētās ēkas) nav atsavinātas, norakstītas, un demontētas;
          4. nodrošināt to, ka ēkai, kurā veiktas Projekta aktivitātes, netiks mainīts lietošanas veids;
          5. nodrošināt, ka Projekta ietvaros izbūvētās, rekonstruētās un renovētās ēkas netiek izīrētas trešajām personām (ja Finansējuma saņēmējs ir pastarpinātās pārvaldes iestāde vai pašvaldība);
          6. nodrošināt, ka Projekta ietvaros izbūvētās, rekonstruētās un renovētās dvīņu vai rindu dzīvojamās ēkas, biroju ēkas un sporta ēkas un zeme zem šīm ēkām netiek izmantota saimnieciskās darbības veikšanai (ja Finansējuma saņēmējs ir pastarpinātās pārvaldes iestāde vai pašvaldība);
          7. nodrošināt, ka Projekta ietvaros izbūvētās, rekonstruētās un renovētās ēkas, kā arī zeme zem tām tiek izīrēta, ievērojot tirgus principus, ja ēkas vai zeme tiek izīrētas;
          8. uzturēt un saglabāt Projekta ietvaros iegādātās un uzstādītās iekārtas, kā arī izbūvētās, rekonstruētās un renovētās ēkas un atjaunot vai atvietot tās zādzības gadījumā vai gadījumā, ja tās tiek bojātas vai iznīcinātas, no apdrošināšanas atlīdzības (ja Finansējuma saņēmējs ir veicis tehnoloģiju, iekārtu un būvju apdrošināšanu), apdrošināšanas atlīdzības un saviem līdzekļiem (ja apdrošināšanas atlīdzība nav pietiekama) vai saviem līdzekļiem pilnā apmērā;
          9. nodrošināt Projekta īstenošanas rezultātā gūto labumu uzskaiti (nav piemērojams, ja Finansējuma saņēmējs ir pastarpinātās pārvaldes iestāde vai pašvaldība);
          10. nekavējoties informēt Vides investīciju fondu par jebkādiem notikumiem un apstākļiem, kas apdraud vai negatīvi ietekmē, vai kas varētu apdraudēt vai negatīvi ietekmēt Projekta īstenošanu, Projekta mērķus vai rezultātus vai Līguma izpildi;
          11. nodrošināt Vides investīciju fondam iespējas veikt Projekta uzraudzību un kontroli visā Līguma darbības laikā, nodrošinot Vides investīciju fonda likumīgo prasību izpildi, kā arī Līgumā noteiktajā kārtībā nodrošinot brīvu piekļuvi Finansējuma saņēmēja dokumentiem, Projekta īstenošanas vietai un objektiem, kas ir saistīti ar Projektu;
          12. pēc Vides investīciju fonda pieprasījuma (arī elektroniskajā formā) iesniegt pieprasīto informāciju par Projektu Vides investīciju fonda noteiktajā termiņā, kas nav īsāks par piecām darba dienām. Pēc Vides investīciju fonda pieprasījuma Finansējuma saņēmējam jāiesniedz arī šādi dokumenti: gaisa caurlaidības testa pārskats atbilstoši piemērotai būvniecības stadijai, kurā pārskatu iespējams sagatavot, būtisko projekta risinājumu fotofiksācija, tai skaitā siltumizolācijas un logu instalāciju risinājumu fotofiksācija būvniecības stadijā un ēkas norobežojošo konstrukciju termogrāfijas pārskats (pirmajā apkures sezonā);
          13. Atbildīgās iestādes vai Vides investīciju fonda noteiktajā termiņā, kas nav īsāks par piecām darba dienām, novērst Atbildīgās iestādes vai Vides investīciju fonda Projekta īstenošanā konstatētās Līguma un KPFI vadību regulējošajos normatīvajos tiesību aktos noteikto pienākumu neizpildes un ziņot par to novēršanu Vides investīciju fondam;
          14. Līgumā noteiktajos gadījumos Atbildīgās iestādes noteiktajā termiņā, kas nav īsāks par desmit darba dienām, atmaksāt Atbildīgajai iestādei Finansējuma saņēmējam samaksāto Atbalsta summu vai tās daļu;
          15. vismaz 30 darba dienas pirms jebkādu darījumu veikšanas ar Finansējuma saņēmēja kapitāla daļām vai akcijām (ieskaitot, bet neaprobežojoties ar kapitāla daļu vai akciju atsavināšanu vai ieķīlāšanu) informēt par to Vides investīciju fondu (nav piemērojams, ja Finansējuma saņēmējs ir fiziska persona, pastarpinātās pārvaldes iestāde vai pašvaldība);
          16. vismaz 30 darba dienas pirms jebkādām izmaiņām Finansējuma saņēmēja tiesiskajā statusā informēt par to Vides investīciju fondu;
      15. ne mazāk kā desmit gadus KPFI finansējuma maksājuma saņemšanas nodrošināt visu ar Projekta īstenošanu saistīto dokumentu, tajā skaitā Projekta iesnieguma, ar Projektu saistītās korespondences, Projekta ietvaros noslēgto līgumu, veikto būvdarbu, piegāžu un sniegto pakalpojumu apliecinošo dokumentu, kā arī veikto maksājumu apliecinošo dokumentu oriģinālu vai to atvasinājumu ar juridisku spēku glabāšanu;
      16. 30 darba dienu laikā pēc informācijas par oglekļa dioksīda emisiju samazinājuma neatbilstību saņemšanas iesniegt Vides investīciju fondā pasākumu plānu oglekļa dioksīda emisiju samazinājuma neatbilstības novēršanai (katrai Projektā iekļautajai ēkai atsevišķi), ja Projekta iesniegumā norādītais sasniedzamais oglekļa dioksīda emisiju samazinājuma rādītājs gadā un enerģijas petēriņš apkurei nav sasniegts par pirmo un otro gadu pēc pēdējā KPFI finansējuma maksājuma veikšanas Finansējuma saņēmējam Projekta ietvaros;
      17. par saviem līdzekļiem viena gada laikā pēc informācijas par oglekļa dioksīda emisiju samazinājuma neatbilstību saņemšanas īstenot pasākumu plānu oglekļa dioksīda emisiju samazinājuma neatbilstības novēršanai (katrai Projektā iekļautajai ēkai atsevišķi), ievērojot Vides investīciju fonda ieteikumus.
   2. **Finansējuma saņēmējam ir tiesības:**
      1. saņemt Atbalsta summu KPFI vadību regulējošo normatīvo tiesību aktu noteiktajā kārtībā, ja Projekts tiek īstenots Līgumā un KPFI vadību regulējošo normatīvo tiesību aktu noteiktajā kārtībā un termiņos un izmaksas ir attiecināmas;
      2. Konkursa īstenošanu regulējošajos Ministru kabineta noteikumos noteiktajā kārtībā lūgt Vides investīciju fondam Projekta īstenošanas termiņa, Projekta īstenošanas laika grafikā noteiktā termiņa un no Līguma izrietošo Finansējuma saņēmēja pienākumu izpildei Līgumā noteiktā termiņa pagarinājumu, ja Finansējuma saņēmējs objektīvu un pamatotu iemeslu dēļ nav varējis ievērot noteiktos termiņus;
      3. ierosināt citus grozījumus Projektā.
   3. **Atbildīgajai iestādei ir pienākums:** 
      1. pēc pozitīva Vides investīciju fonda Atzinuma par Maksājuma pieprasījumā iekļauto attiecināmo izmaksu atbilstību KPFI vadību regulējošajiem normatīvajiem tiesību aktiem un Līguma noteikumiem saņemšanas izmaksāt Finansējuma saņēmējam Atbalsta summu vai tās daļu saskaņā ar gadskārtējo likumu par valsts budžetu, ja Finansējuma saņēmējs ir izpildījis KPFI vadību regulējošajos normatīvajos tiesību aktos un Līgumā noteiktos nosacījumus Atbalsta summas vai tās daļas saņemšanai;
      2. pieņemt lēmumu par grozījumiem Projektā.
   4. **Atbildīgajai iestādei ir tiesības:**
      1. veikt Projekta īstenošanas uzraudzību un kontroli, izvērtējot Projekta īstenošanas atbilstību KPFI vadību regulējošo normatīvo tiesību aktu un Līguma prasībām, kā arī veikt Projekta rezultātu monitoringu;
      2. Līgumā noteiktajos gadījumos apturēt Atbalsta summas maksājumu veikšanu un/vai samazināt to apjomu;
      3. pamatojoties uz Vides investīciju fonda sniegto informāciju, Atbalsta summas vai tās daļas pārmaksas gadījumā rakstiski informēt Finansējuma saņēmēju par Finansējuma saņēmēja pienākumu atmaksāt Atbildīgajai iestādei Finansējuma saņēmējam pārmaksāto Atbalsta summu vai tās daļu, tajā skaitā nedzēsto Avansa summu;
      4. ierosināt neatkarīgu Projekta īstenošanas auditu;
      5. ierosināt grozījumus Projektā.
   5. **Vides investīciju fondam ir pienākums:**
      1. veikt Projekta īstenošanas uzraudzību un kontroli, izvērtējot Projekta īstenošanas atbilstību KPFI vadību regulējošo normatīvo tiesību aktu un Līguma prasībām, kā arī veikt Projekta rezultātu monitoringu;
      2. pārbaudīt attiecināmo izmaksu atbilstību Projektam un KPFI vadību regulējošo normatīvo tiesību aktu prasībām un sniegt Atbildīgajai iestādei Atzinumu par Maksājuma pieprasījumā iekļauto attiecināmo izmaksu atbilstību KPFI vadību regulējošajiem normatīvajiem tiesību aktiem un Līguma noteikumiem;
      3. apstiprināt Projekta pārskatus.
   6. **Vides investīciju fondam ir tiesības:**
      1. ierosināt maksājumu no KPFI līdzekļiem apturēšanu, ja Finansējuma saņēmējs nepilda Līguma saistības un KPFI vadību regulējošo normatīvo tiesību aktu noteiktos pienākumus;
      2. veicot Projekta progresa pārbaudes, izdevumu atbilstības pārbaudes vai Projekta rezultātu monitoringu Projekta īstenošanas vietās pieaicināt neatkarīgus ekspertus;
      3. veikt pārbaudes Projekta īstenošanas vietā Projekta īstenošanas laikā, kā arī piecus gadus pēc pēdējā KPFI finansējuma maksājuma veikšanas Finansējuma saņēmējam Projekta ietvaros;
      4. pieprasīt no Finansējuma saņēmēja nepieciešamo informāciju Projekta īstenošanas uzraudzības un kontroles nodrošināšanai;
      5. ievērojot normatīvajos aktos noteiktos ierobežojumus, rīkoties ar informāciju, kas saņemta saistībā ar Projektu;
      6. konstatējot KPFI vadību regulējošo normatīvo tiesību aktu un Līgumā noteikto saistību neizpildi, uzdot Finansējuma saņēmējam novērst neizpildi noteiktā termiņā;
      7. ierosināt grozījumus Projektā un Līguma izbeigšanu, tostarp pamatojoties uz Finansējuma saņēmēja ierosinājumu;
      8. aprēķināt oglekļa dioksīda emisiju samazinājuma neatbilstību, saskaņā ar normatīvajiem tiesību aktiem par energoefektivitātes aprēķina metodi, un rakstiski par to informēt Finansējuma saņēmēju, ja Vides investīciju fonds atbilstoši Finansējuma saņēmēja iesniegtajam monitoringa pārskatam konstatē, ka Projekta iesniegumā (ēkas rekonstrukcijas projektā) norādītais oglekļa dioksīda emisiju plānotais samazinājums gadā, salīdzinot ar monitoringa pārskatā par pirmo un otro (un atkārtoti par trešo un ceturto) ēkas ekspluatācijas gadu pēc pēdējā KPFI finansējuma maksājuma veikšanas Finansējuma saņēmējam Projekta ietvaros norādīto vidējo samazinājumu, un Projekta iesniegumā (jaunbūves projektā) plānotais enerģijas patēriņš apkurei (kWhm2 gadā) nav sasniegts. Ja Vides investīciju fonds konstatē, ka Projekta iesniegumā norādītais oglekļa dioksīda emisiju plānotais samazinājums gadā un enerģijas patēriņš apkurei nav sasniegts atkārtoti arī par trešo un ceturto gadu pēc pēdējā KPFI finansējuma maksājuma veikšanas Finansējuma saņēmējam Projekta ietvaros, par aprēķināto oglekļa dioksīda emisiju samazinājuma neatbilstību Vides investīciju fonds informē arī Atbildīgo iestādi;
      9. sniegt ieteikumus par Finansējuma saņēmēja iesniegto plānu oglekļa dioksīda emisiju samazinājuma neatbilstības novēršanai.
3. **Iepirkumi**
   1. Finansējuma saņēmējs ne vēlāk kā desmit darba dienu laikā pēc Līguma noslēgšanas iesniedz Vides investīciju fondā Projekta iepirkuma plānu, kas sagatavots atbilstoši Līguma Vispārīgo noteikumu 1.pielikumam. Finansējuma saņēmējs, ja nepieciešams, Projekta iepirkuma plānu aktualizē un piecu darba dienu laikā iesniedz to Vides investīciju fondā.
   2. Finansējuma saņēmējs iepirkumus, kas nepieciešami Projekta īstenošanai, veic saskaņā ar iepirkumu regulējošajiem normatīvajiem tiesību aktiem, ievērojot ilgtspējīgas projektēšanas un būvniecības, kā arī “zaļā iepirkuma” principus, kurus ievēro arī nosakot projektētāju, būvuzņēmēju un energoauditoru atlases kritērijus.
   3. Projekta ietvaros veikto iepirkuma procedūru dokumentus, iepirkuma līguma vai tā grozījumu kopijas Finansējuma saņēmējs iesniedz Vides investīciju fondā vienlaicīgi ar nākamo Projekta pārskatu. Par iepirkuma līguma grozījumiem uzskatāmas arī jebkādas izmaiņas iepirkuma līguma tāmēs.
4. **Maksājumu veikšanas kārtība**
   1. KPFI finansējuma izmaksu veic bezskaidras naudas norēķinu veidā uz Speciālajos noteikumos norādīto Projekta kontu (turpmāk – Projekta konts) Konkursa īstenošanu regulējošajos Ministru kabineta noteikumos, citos KPFI vadību regulējošajos normatīvajos tiesību aktos un Līgumā noteiktajā kārtībā.
   2. Finansējuma saņēmējam ir pieejami šādi maksājumu veidi:
      1. avansa maksājums Speciālajos noteikumos noteiktajā apjomā, līdz 50% no Atbalsta summas;
      2. viens vai vairāki starpposma maksājumi, kuru kopējā summa ar avansa maksājumu nepārsniedz 90% no Atbalsta summas;
      3. noslēguma maksājums, kas, ņemot vērā Finansējuma saņēmējam izmaksāto avansa maksājumu un starpposma maksājumus, nepārsniedz Atbalsta summu.
   3. Maksājuma pieprasījumu Finansējuma saņēmējs sagatavo atbilstoši Līguma Vispārīgo noteikumu 3.pielikumam.
   4. Avansa pieprasījumam Finansējuma saņēmējs (ja Finansējuma saņēmējs ir fiziska persona vai komersants) pievieno Latvijas Republikā reģistrētās kredītiestādes avansa maksājuma garantiju, kura izsniegta par labu Atbildīgajai iestādei, par summu, kas atbilst Finansējuma saņēmēja pieprasītajam avansam, un termiņu ne īsāku par Projekta īstenošanas termiņu. Avansa maksājuma garantijā jānosaka, ka kredītiestāde apņemas pēc pirmā Atbildīgās iestādes pieprasījuma atmaksāt Atbildīgajai iestādei nedzēsto avansa summu, ja Finansējuma saņēmējam, pamatojoties uz KPFI vadību regulējošajiem normatīvajiem tiesību aktiem vai Līguma noteikumiem ir iestājies pienākums atmaksāt avansu. Avansa garantija jāuztur spēkā līdz avansa summas pilnīgai dzēšanai.
   5. Finansējuma saņēmējam izmaksātā Avansa summa tiek dzēsta no nākamajiem starpposma maksājumiem ieturot līdz 60% apmērā no Maksājuma pieprasījumā ietvertā Klimata pārmaiņu finanšu instrumenta finansējuma apjoma.
   6. Starpposma un noslēguma maksājumu pieprasījumu Finansējuma saņēmējs kopā ar tajā iekļauto Attiecināmo izmaksu attaisnojošo dokumentu, kas noteikti Līguma Vispārīgo noteikumu 4.pielikumā, apliecinātām kopijām iesniedz Vides investīciju fondā vienlaicīgi ar starpposma pārskatu par iepriekšējo ceturksni vai noslēguma pārskatu.
   7. Vides investīciju fonds 15 darba dienu laikā pēc Maksājuma pieprasījuma, tajā iekļauto Attiecināmo izmaksu attaisnojošo dokumentu un starpposma pārskata par iepriekšējo ceturksni (starpposma maksājuma gadījumā) vai noslēguma pārskata (noslēgumam maksājuma gadījumā) vai avansa maksājuma garantijas (avansa maksājuma gadījumā) saņemšanas pārbauda Konkursa īstenošanu regulējošajos Ministru kabineta noteikumos un Līgumā noteikto maksājuma saņemšanas nosacījumu izpildi un maksājuma pieprasījumu kopā ar pozitīvu atzinumu par Maksājuma pieprasījumā iekļauto izdevumu atbilstību Konkursa īstenošanu regulējošajiem Ministru kabineta noteikumiem un Līguma noteikumiem (turpmāk – Atzinums par Maksājuma pieprasījumu) un apliecinājumu par Projekta pārskata apstiprināšanu iesniedz Atbildīgajā iestādē. Atzinumā par Maksājuma pieprasījumu norāda arī Neattiecināmās izmaksas un/vai Neatbilstoši veiktos izdevumus (ja tās/tie tiek konstatēti).
   8. Starpposma un noslēguma maksājuma pieprasījums tiek apstiprināts tikai pēc starpposma pārskata par iepriekšējo ceturksni vai noslēguma pārskata apstiprināšanas.
   9. Maksājuma pieprasījuma, tajā iekļauto Attiecināmo izmaksu attaisnojošo dokumentu vai avansa maksājuma garantijas pārbaudei nepieciešamo papildu informāciju un/vai dokumentus Finansējuma saņēmējs pēc Vides investīciju fonda pieprasījuma iesniedz Vides investīciju fonda pieprasījumā noteiktajā termiņā, kas nav īsāks par piecām darba dienām. Šajā gadījumā maksājuma pieprasījuma termiņš tiek pagarināts par papildu informācijas un dokumentu izskatīšanai nepieciešamo laiku, bet ne ilgāk kā par desmit darba dienām no papildu informācijas vai dokumentu saņemšanas dienas.
   10. Atbildīgā iestāde pēc maksājuma pieprasījuma, Vides investīciju fonda pozitīva Atzinuma par Maksājuma pieprasījumu un apliecinājuma par Projekta īstenošanas pārskata apstiprināšanu saņemšanas piecu darba dienu laikā veic maksājumu Finansējuma saņēmējam bezskaidras naudas norēķinu veidā uz Projekta kontu. Atbildīgajai iestādei ir tiesības pagarināt maksājuma veikšanas termiņu, bet ne vairāk kā par piecām darba dienām.
   11. Vides investīciju fonds Finansējuma saņēmējam sniedz negatīvu Atzinumu par Maksājuma pieprasījumu un tajā iekļauto Attiecināmo izmaksu attaisnojošajiem dokumentiem ja:
       1. iesniegtais Maksājuma pieprasījums nav sagatavots atbilstoši Līguma Vispārīgo noteikumu 3.pielikumam;
       2. nav iesniegti Maksājuma pieprasījumā norādīto Attiecināmo izmaksu attaisnojošie dokumenti (starpposma un noslēguma maksājuma gadījumā) vai avansa maksājuma garantija (avansa maksājuma gadījumā);
       3. Vides investīciju fondā nav iesniegts vai Vides investīciju fonds nav apstiprinājis starpposma pārskatu par iepriekšējo ceturksni vai noslēguma pārskatu;
       4. nav izpildīti Konkursa īstenošanu regulējošajos Ministru kabineta noteikumos un Līgumā noteiktie nosacījumi maksājuma saņemšanai;
       5. visi Maksājuma pieprasījumā norādītie izdevumi tiek atzīti par Neattiecināmajām izmaksām vai Neatbilstoši veiktajiem izdevumiem;
       6. faktiski veiktie izdevumi ir mazāki par Maksājuma pieprasījumā norādītajiem izdevumiem;
       7. Finansējuma saņēmējs nav novērsis Atbildīgās iestādes vai Vides investīciju fonda Projekta īstenošanā konstatētās KPFI vadību regulējošo normatīvo tiesību aktu un Līguma saistību neizpildes;
       8. Projekta izmaksu tāmē norādītās Attiecināmās izmaksas nav samērīgas un ekonomiski pamatotas
       9. ar Projektu saistītos maksājumus Finansējuma saņēmējs nav veicis un saņēmis Projekta kontā.
       10. Finansējuma saņēmējs nav pilnībā sasniedzis Projekta mērķi (noslēguma maksājuma gadījumā).
   12. Atbildīgajai iestādei ir tiesības apturēt maksājumu vai tā daļu, ja:
       1. veicot izlases veida Maksājuma pieprasījuma un tajā iekļauto Attiecināmo izmaksu attaisnojošo dokumentu pārbaudi, tiek konstatēti apstākļi, kad saskaņā ar Līgumu Vides investīciju fondam Finansējuma saņēmējam jāsniedz negatīvs Atzinums par Maksājuma pieprasījumu un tajā iekļauto Attiecināmo izmaksu attaisnojošajiem dokumentiem;
       2. tiek konstatētas kļūdas vai nepilnības Vides investīciju fonda Atzinumā par Maksājuma pieprasījumu;
       3. attiecībā uz Projektu pastāv KPFI vadību regulējošo normatīvo tiesību aktu vai Līguma saistību neizpildes risks.
   13. Avansa maksājuma garantiju Atbildīgā iestāde var izmantot, lai saņemtu nedzēsto avansu.
   14. Ja Finansējuma saņēmējs Projekta ietvaros veic izdevumus ārvalstu valūtā un darījuma veikšanai piemēro kredītiestādes noteikto valūtas maiņas kursu, kas ir:
       1. lielāks par darījuma dienā noteikto Latvijas Bankas valūtas kursu, Maksājuma pieprasījumā iekļauj summu, kas pārrēķināta latos, piemērojot Latvijas Bankas noteikto valūtas kursu maksājuma veikšanas dienā;
       2. mazāks par darījuma dienā noteikto Latvijas Bankas valūtas kursu, Maksājuma pieprasījumā iekļauj summu, kas pārrēķināta latos, piemērojot kredītiestādes noteikto valūtas maiņas kursu.
   15. Atbildīgā iestāde nav atbildīga par maksājuma nokavējumu gadījumos, kad maksājuma nokavējums radies saistībā ar Valsts kases darbību vai bezdarbību.
5. **Atbalsta summas samazināšana un atmaksa**
   1. Atbildīgā iestāde var samazināt vai pilnībā nepiešķirt Atbalsta summu vai pieprasīt Finansējuma saņēmējam atmaksāt tam jau samaksāto Atbalsta summu vai tās daļu, ja:
      1. tiek konstatēti Neatbilstoši veikti izdevumi, tajā skaitā, ja iepirkumi Projekta īstenošanai ir veikti, neievērojot iepirkumu regulējošos normatīvos tiesību aktus, ilgtspējīgas projektēšanas un būvniecības, kā arī “zaļā iepirkuma” principus, tostarp attiecībā uz projektētāju, būvuzņēmēju un energoauditoru atlases kritērijiem. Šajā gadījumā Atbalsta summa tiek samazināta Neatbilstoši veikto izdevumu apmērā;
      2. Finansējuma saņēmējs par Attiecināmajām izmaksām ir saņēmis vai pretendē saņemt līdzfinansējumu citu finansējuma programmu ietvaros no citiem finanšu instrumentiem, tai skaitā Eiropas Savienības vai ārvalstu finanšu palīdzības līdzekļiem;
      3. Projekta ietvaros izbūvētās, rekonstruētās un renovētās ēkas tiek atsavinātas. Šajā gadījumā Atbalsta summa tiek atzīta par Neattiecināmām izmaksām;
      4. Finansējuma saņēmējs nepilda citus Līguma 4.1.punktā noteiktos pienākumus;
      5. Finansējuma saņēmējs nepilda citas Līguma saistības vai neievēro KPFI vadību regulējošos normatīvos tiesību aktus;
      6. Vides investīciju fonds par trešo un ceturto ēkas ekspluatācijas gadu pēc pēdējā KPFI finansējuma maksājuma veikšanas Finansējuma saņēmējam Projekta ietvaros atkārtoti konstatē, ka Projekta iesniegumā norādītais sasniedzamais oglekļa dioksīda emisiju samazinājuma rādītājs gadā un enerģijas patēriņš apkurei nav sasniegts. Šajā gadījumā Neattiecināmo izmaksu apjomu aprēķina Konkursa īstenošanu regulējošo Ministru kabineta noteikumu noteiktajā kārtībā.
   2. Atbalsta summas vai tās daļas pārmaksas gadījumā pārmaksātās summas Atbildīgā iestāde var ieturēt no turpmākajiem maksājumiem Finansējuma saņēmējam.
   3. Ja Finansējuma saņēmējs (ja Finansējuma saņēmējs ir fiziska persona vai komersants) nenodrošina pārmaksātās Atbalsta summas vai tās daļas atmaksu vai neatmaksā nedzēsto avansa summu Atbildīgās iestādes noteiktajā termiņā, Finansējuma saņēmējs maksā līgumsodu 0,1% apmērā no neatmaksātās summas par katru nokavēto dienu. Līgumsoda samaksa neatbrīvo Finansējuma saņēmēju no Līguma saistību izpildes.
6. **Projekta pārskatu sagatavošana un iesniegšana**
   1. Finansējuma saņēmējs saskaņā ar KPFI vadību regulējošiem normatīvajiem aktiem sagatavo un iesniedz Vides investīciju fondā šādus Projekta pārskatus:
      1. pārskats par projekta īstenošanas progresu (starpposma pārskats) atbilstoši Līguma Vispārīgo noteikumu 2.pielikumam;
      2. pārskatu par visu Projekta īstenošanas periodu (noslēguma pārskats) atbilstoši Līguma Vispārīgo noteikumu 2.pielikumam;
      3. monitoringa pārskatu atbilstoši Līguma Vispārīgo noteikumu 5.pielikumam.
   2. Starpposma pārskatu par katru triju mēnešu periodu (iepriekšējo ceturksni) Finansējuma saņēmējs iesniedz Vides investīciju fondā līdz nākamā mēneša 20.datumam.
   3. Noslēguma pārskatu Finansējuma saņēmējs iesniedz Vides investīciju fondā pēc Projektā paredzēto aktivitāšu pabeigšanas, bet ne vēlāk kā viena mēneša laikā pēc Projekta īstenošanas termiņa beigām.
   4. Finansējuma saņēmējs piecus gadus pēc pēdējā KPFI finansējuma maksājuma veikšanas Finansējuma saņēmējam Projekta ietvaros katru gadu veic Projekta rezultātu monitoringu un līdz nākamā gada 31.janvārim iesniedz Vides investīciju fondā monitoringa pārskatu. Monitoringa periods sākas ar nākamā mēneša 1.datumā pēc pēdējā KPFI finansējuma maksājuma veikšanas Finansējuma saņēmējam Projekta ietvaros.
   5. Projekta īstenošanas pārskatu Finansējuma saņēmējs iesniedz Vides investīciju fondā papīra formātā klātienē vai nosūtot pa pastu kā ierakstītu pasta sūtījumu (šajā gadījumā pārskata elektronisku kopiju nosūta uz e-pastu [kpfi@lvif.gov.lv](mailto:kpfi@lvif.gov.lv)) vai tikai elektroniski, parakstītus ar drošu elektronisko parakstu.
   6. Vides investīciju fonds pārbauda saņemto Projekta pārskatu divdesmit darba dienu laikā vai 15 (piecpadsmit) darba dienu laikā, ja Projekta pārskats iesniegts kopā ar Maksājuma pieprasījumu, pieņem lēmumu par pārskata apstiprināšanu vai rakstiski pieprasa Finansējuma saņēmējam noteiktā termiņā iesniegt papildu informāciju vai precizēt Projekta pārskatu.
   7. Projekta pārskata pārbaudei nepieciešamo papildu informāciju un/vai dokumentus vai precizēto Projekta pārskatu Finansējuma saņēmējs pēc Vides investīciju fonda pieprasījuma iesniedz Vides investīciju fonda pieprasījumā noteiktajā termiņā, kas nav īsāks par piecām darba dienām. Šajā gadījumā Projekta pārskata izskatīšanas termiņš tiek pagarināts par papildu informācijas un/vai dokumentu vai Precizētā projekta pārskata izskatīšanai nepieciešamo laiku, bet ne ilgāk kā par desmit darba dienām no papildu informācijas vai dokumentu saņemšanas dienas.
7. **Pārbaužu veikšanas kārtība**
   1. Projekta īstenošanas laikā un piecus gadus pēc pēdējā KPFI finansējuma maksājuma veikšanas Finansējuma saņēmējam Projekta ietvaros Vides investīciju fonds Projekta īstenošanas vietā var veikt šādas pārbaudes:
      1. Projekta progresa pārbaudi;
      2. Projekta izdevumu atbilstības pārbaudi;
      3. Projekta rezultātu monitoringu.
   2. Vides investīciju fonds vismaz piecas darba dienas pirms plānotās pārbaudes Projekta īstenošanas vietā rakstiski informē par to Finansējuma saņēmēju.
   3. Finansējuma saņēmējam ir pienākums pēc Vides investīciju fonda pieprasījuma nodrošināt Vides investīciju fondam un tā pilnvarotiem auditoriem piekļuvi Projekta īstenošanas vietai, kā arī nodrošināt telpu un darba vietu dokumentu apskatei un par projekta īstenošanu atbildīgo personu piedalīšanos pārbaudē.
   4. Par pārbaudes rezultātiem Vides investīciju fonds rakstiski informē Finansējuma saņēmēju 20 darba dienu laikā pēc pārbaudes veikšanas.
8. **Publicitātes pasākumi**
   1. Finansējuma saņēmējs nodrošina Projekta publicitāti, ievērojot konkursa īstenošanu regulējošos Ministru kabineta noteikumus un Vides ministrijas 2009.gada 20.augusta rīkojumu Nr.263 „Par KPFI logo un tā lietošanas nosacījumiem”, kas ir pieejams Atbildīgās istādes tīmekļa vietnē ([www.varam.gov.lv](http://www.varam.gov.lv)).
   2. Finansējuma saņēmējs (ja Finansējuma saņēmējs ir pastarpinātās pārvaldes iestāde, pašvaldība vai komersants):
      1. desmit darba dienu laikā pēc Līguma noslēgšanas savā tīmekļa vietnē (ja tāda ir) ievieto un Projekta īstenošanas laikā ne retāk kā reizi ceturksnī aktualizē informāciju par plānotajiem un īstenotajiem publicitātes pasākumiem, Projekta īstenošanu, finanšu izlietojumu un panākto vides kvalitātes uzlabojumu;
      2. Projekta īstenošanas laikā līdz Projekta īstenošanas termiņa beigām noorganizē vismaz vienu publisku pasākumu, kurā tas informē sabiedrību par Projekta aktivitātēm un rezultātiem,
      3. pēc Projekta aktivitāšu pabeigšanas sagatavo un ēkā, kurā veiktas Projekta aktivitātes, publiski pieejamā telpā izvieto vizuālu informāciju, kurā uzskatāmi parādīti Projekta rezultāti un ēkas energosertifikāts;
      4. pie katras ēkas, kurā veiktas Projekta aktivitātes, piestiprina informatīvu plāksni par Projektu.
   3. Finansējuma saņēmējs (ja Finansējuma saņēmējs ir fiziska persona) pēc Projekta aktivitāšu pabeigšanas sagatavo un izvieto uz ēkas fasādes, kurā ir veiktas Projekta aktivitātes, vizuālu informāciju, kurā uzskatāmi parādīti Projekta rezultāti un ēkas energosertifikāts.
9. **Līguma grozījumi**
   1. Grozījumus Līgumā noformē, Pusēm savstarpēji rakstveidā vienojoties.
   2. Ja grozījumus Projektā ierosina Finansējuma saņēmējs:
      1. Finansējuma saņēmējs iesniedz Vides investīciju fondā pieprasījumu par grozījumiem Projektā, sniedzot informāciju par grozījumu nepieciešamību;
      2. Vides investīciju fonds desmit darba dienu laikā izvērtē iesniegto grozījumu pieprasījumu un sniedz atzinumu par grozījumiem Projektā Atbildīgajai iestādei;
      3. Atbildīgā iestāde piecu darba dienu laikā pēc Vides investīciju fonda atzinuma saņemšanas izvērtē pieprasījumu par grozījumiem Projektā un par pieņemto lēmumu rakstiski informē Vides investīciju fondu:
         1. ja Atbildīgā iestāde atbalsta grozījumu izdarīšanu, Vides investīciju fonds sagatavo Līguma grozījumu projektu un piecu darba dienu laikā pēc lēmuma saņemšanas rakstiski informē Finansējuma saņēmēju par pieņemto lēmumu un nosūta tam Līguma grozījumu projektu parakstīšanai. Finansējuma saņēmējs piecu darba dienu laikā pēc Līguma grozījumu saņemšanas paraksta un nosūta parakstītos Līguma grozījumus Vides investīciju fondam;
         2. ja Atbildīgā iestāde neatbalsta grozījumu izdarīšanu Projektā, Vides investīciju fonds piecu darba dienu laikā pēc lēmuma pieņemšanas rakstiski informē Finansējuma saņēmēju, norādot grozījumu neatbalstīšanas pamatojumu vai informāciju par nepieciešamajiem precizējumiem pieprasījumā par grozījumiem Projektā un/vai grozītajā Projektā.
   3. Ja Finansējuma saņēmējs konstatē, ka Projektā paredzētās aktivitātes nav iespējams īstenot Projekta īstenošanas termiņā tādu apstākļu dēļ, ko iepriekš nebija iespējams paredzēt, tas ne vēlāk kā vienu mēnesi līdz Projekta īstenošanas termiņa beigām var pieprasīt Projekta īstenošanas termiņa pagarinājumu. Šādā gadījumā Finansējuma saņēmējs pieprasījumā par Projekta īstenošanas termiņa pagarināšanu norāda apstākļus, kas kavē Projekta īstenošanu un ko nevarēja paredzēt Projekta pieteikšanas laikā. Ja Atbildīgā iestāde un Vides investīciju fonds apstākļus atzīst par pamatotiem, Projekta īstenošanas termiņu var pagarināt uz laiku, kas nav ilgāks par vienu gadu. Grozījumus par Projekta īstenošanas termiņa pagarinājumu drīkst izdarīt tikai vienu reizi.
   4. Ja grozījumi attiecas uz Finansējuma saņēmēja datiem (kontaktinformācija un bankas rekvizīti):
      1. Finansējuma saņēmējs paziņo par nepieciešamajiem grozījumiem Finansējuma saņēmēja datos Vides investīciju fondam desmit dienu laikā no izmaiņām datos;
      2. piecu darba dienu laikā no Finansējuma saņēmēja paziņojuma saņemšanas dienas, Vides investīciju fonds pievieno paziņojumu Līgumam un informē par to Finansējuma saņēmēju un Atbildīgo iestādi. Pēc paziņojuma pievienošanas Līgumam, tas kļūst par neatņemamu Līguma sastāvdaļu;
      3. Grozījumi stājās spēkā dienā, kad Vides investīciju fonds ir saņēmis Finansējuma saņēmēja paziņojumu.
   5. Ja grozījumus Projektā ierosina Atbildīgā iestāde:
      1. Atbildīgā iestāde iesniedz Vides investīciju fondā pieprasījumu par grozījumiem Projektā, sniedzot informāciju par grozījumu nepieciešamību;
      2. Vides investīciju fonds piecu darba dienu laikā pēc pieprasījuma saņemšanas sagatavo Līguma grozījumu projektu un nosūta to Finansējuma saņēmējam parakstīšanai. Finansējuma saņēmējs izvērtē Līguma grozījumu nepieciešamības pamatojumu un 20 darba dienu laikā pēc Līguma grozījumu projekta saņemšanas paraksta un iesniedz parakstītos Līguma grozījumus Vides investīciju fondā vai, ja Finansējuma saņēmējs neatbalsta grozījumu izdarīšanu Projektā, informē par to Vides investīciju fondu, norādot grozījumu neatbalstīšanas pamatojumu.
   6. Ja grozījumus Projektā ierosina Vides investīciju fonds, grozījumu veikšana Projektā tiek veikta, piemērojot Vispārīgo noteikumu 11.2.3.punktā noteikto kārtību.
10. **Nepārvarama vara**
    1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas rezultātā, ko Puses nav varējušas paredzēt un novērst saprātīgiem līdzekļiem.
    2. Nepārvarama vara nozīmē nekontrolējamu notikumu, ko nav bijis iespējams paredzēt un ko Puse nevar iespaidot. Ar nepārvaramu varu tiek saprasti jebkādi no Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams saistības izpildīt pienācīgi vai izpildīt vispār, ja Puse šos apstākļus nav spējusi paredzēt, un ja šos apstākļus nav bijis iespējams novērst ar saprātīgiem un godīgiem paņēmieniem.
11. **Strīdu risināšanas kārtība**
    1. Strīdus, kas rodas Līguma darbības laikā, Puses risina savstarpējā sarunu ceļā, panākot vienošanos. Vienošanās tiek noformēta rakstiski un ir Līguma neatņemama sastāvdaļa.
    2. Ja Puses nevar vienoties, strīdus risina Latvijas Republikas normatīvajos tiesību aktos noteiktajā kārtībā.
12. **Līguma izbeigšanas kārtība**
    1. Līguma darbību pirms Līgumā noteikto saistību izpildes Puses var izbeigt savstarpēji rakstveidā vienojoties.
    2. Ja Finansējuma saņēmējs ierosina izbeigt Līgumu un Vides investīciju fonds un Atbildīgā iestāde piekrīt izbeigt Līgumu, un Finansējuma saņēmējam nav veikta Atbalsta summas vai tās daļas izmaksa, Vides investīciju fonds 20 darba dienu laikā no dienas, kad saņemts Finansējuma saņēmēja rakstveida ierosinājums izbeigt Līgumu, nosūta Finansējuma saņēmējam vienošanos par Līguma izbeigšanu. Līgums uzskatāms par izbeigtu dienā, kad Puses ir parakstījušas vienošanos par Līguma izbeigšanu.
    3. Ja Finansējuma saņēmējs ierosina izbeigt Līgumu un Vides investīciju fonds un Atbildīgā iestāde piekrīt izbeigt Līgumu, un Finansējuma saņēmējam ir veikta Atbalsta summas vai tā daļas izmaksa:
       1. Vides investīciju fonds pēc Finansējuma saņēmēja rakstveida ierosinājuma izbeigt Līgumu saņemšanas dienas, piecu darba dienu laikā paziņo Finansējuma saņēmējam kontu, kurā veicama Atbalsta summas vai tās daļas atmaksa;
       2. pirms Līguma izbeigšanas Finansējuma saņēmējs atmaksā saņemto Atbalsta summu vai tās daļu Vides investīciju fonda norādītājā kontā;
       3. Vides investīciju fonds 20 darba dienu laikā no dienas, kad Vides investīciju fonda norādītajā kontā saņemta Finansējuma saņēmēja iemaksātā Atbalsta summas vai tās daļas atmaksa, nosūta vienošanos par Līguma izbeigšanu. Līgums uzskatāms par izbeigtu dienā, Puses ir parakstījušas vienošanos par Līguma izbeigšanu.
    4. Atbildīgā iestāde var izbeigt Līgumu pēc Vides investīciju fonda atzinuma par Līguma izbeigšanu saņemšanas šādos gadījumos:
       1. pirmais iepirkums Projekta ietvaros netiek izsludināts triju mēnešu laikā pēc Līguma noslēgšanas;
       2. visas Projekta izmaksas atzītas par Neattiecināmām izmaksām vai Neatbilstoši veiktiem izdevumiem;
       3. Finansējuma saņēmējs Projekta īstenošanas termiņā nav īstenojis Projekta aktivitātes;
       4. nav sasniegts Projekta mērķis;
       5. Projekts vai tā rezultāti neatbilst konkursa īstenošanu regulējošajos Ministru kabineta noteikumos noteiktajiem nosacījumiem KPFI finansējuma piešķiršanai, vai arī specifiskajiem nosacījumiem attiecībā uz attiecīgu tehnoloģiju vai Finansējuma saņēmēju loku;
       6. ir iestājies kāds no Konkursa īstenošanu regulējošo Ministru kabineta noteikumos noteiktais gadījumiem, kad Finansējuma saņēmējs nevar pretendēt uz KPFI finansējumu;
       7. Finansējuma saņēmējs nepilda Līguma 4.1.punktā noteiktos pienākumus;
       8. Finansējuma saņēmējs neievēro KPFI vadību regulējošo normatīvo tiesību aktu noteikumus vai nepilda Līgumā noteiktās saistības;
       9. Finansējuma saņēmējs apzināti vai nolaidības dēļ ir sniedzis nepatiesas ziņas.
    5. Līguma noteiktajos gadījumos, kad Atbildīgā iestāde var izbeigt Līgumu, Līgums uzskatāms par izbeigtu septiņu dienu laikā no dienas, kad Atbildīgā iestāde paziņojumu par Līguma izbeigšanu ir nodevusi pastā ierakstītā sūtījumā, ja Finansējuma saņēmējs Atbildīgās iestādes paziņojumu par Līguma izbeigšanu nav saņēmis ātrāk.
13. **Pielikumi**
    1. Līguma Vispārīgajiem noteikumiem ir šādi pielikumi, kas pieejami Vides investīciju fonda mājas lapā internetā ([www.lvif.gov.lv](http://www.lvif.gov.lv)):
    2. pielikums „Iepirkumu plāns”;
    3. pielikums „Starpposma/noslēguma pārskats par Klimatu pārmaiņu finanšu instrumenta (KPFI) līdzfinansētā projekta īstenošanu”;
    4. pielikums „Maksājuma pieprasījums”;
    5. pielikums „Attiecināmās izmaksas attaisnojošie dokumenti ”;
    6. pielikums „Projekta rezultātu monitoringa pārskats”.
    7. Līguma izpildē Puses izmanto pielikumu aktuālo versiju, kas pieejama Vides investīciju fonda mājas lapā internetā ([www.lvif.gov.lv](http://www.lvif.gov.lv)).